
Pašnovērtējuma ziņojums





2025./2026.mācību gads





                                                                                       





1. Izglītības iestādes darbības un izglītības programmas īstenošanas kvalitātes mērķi un to sasniegšanas izvērtējums 

1.1.  Izglītojamo skaits un īstenotās izglītības programmas 2025./2026.mācību gadā
	Izglītības programmas nosaukums 

	Īstenošanas vietas adrese 
(ja atšķiras no juridiskās adreses)
	Izglītojamo skaits
uz 01.09.2025.

	
	
	

	Pamatizglītības programma, kods 21011111 
	
	525



1.2. Pedagogu un atbalsta personāla nodrošinājums

	NPK
	Informācija
	Skaits

	1. 
	Ilgstošās vakances izglītības iestādē (vairāk kā 1 mēnesi) 2025./2026.mācību gadā
	Vispārējās pamatizglītības skolotājs , 1 slodze - matemātika, latviešu valoda, datorika

	2. 
	Izglītības iestādē pieejamais atbalsta personāls izglītības iestādē
	Izglītības psihologs, 1 slodze
Sociālais pedagogs, 1 slodze
Logopēds, 1 slodze
Pedagogi palīgi, 4,2 slodzes





1.3. [bookmark: _Hlk167878042]Informācija par izglītības iestādes 2025./2026.mācību gadā noteikto izglītības kvalitātes mērķu sasniegšanu: 
	NPK
	Kvalitatīvais / kvantitatīvais indikators 
	Noteiktais rādītājs 
	Sasniegtais rezultāts

	1.
	Izglītojamo vidējie statistiskie sasniegumi mācību gada noslēgumā:
	
	

	1.1.
	Vispārējās pamatizglītības programmā:
	Mācību gada noslēguma rezultātu atbilstība valsts pārbaudes darbu rezultātiem.
	Mācību gada noslēguma rezultāti (gada vērtējumi) atbilst valsts pārbaudes darbos sasniegtajiem rezultātiem.

	2.
	Izglītojamo vidējie statistiskie sasniegumi valsts pārbaudes darbos vispārējās pamatizglītības programmas apguves noslēgumā 9.klasē attiecībā pret vidējiem valsts rezultātiem.
	Atbilst valstī vidējiem rādītājiem, atbilst vidējai gada atzīmei mācību priekšmetā.
	Pārsniedz vidējos statistiskos rādītājus valstī, atbilst vidējai gada atzīmei mācību priekšmetā. Visos valsts pārbaudes darbos rezultāti ir nedaudz augstāki kā valstī: latviešu valodas CE kopējais sniegums valstī 56,5%, skolā 62,2%, matemātikas CE kopējais sniegums valstī 55,2%, skolā 59,3%, monitoringa darbā angļu valodā kopējais sniegums valstī 70,8, skolā 76,8. 

	3.
	Darbs ar talantīgajiem izglītojamiem un izglītojamo sasniegumi olimpiādēs, konkursos, sacensībās u.tml.
	Regulāra dalība olimpiādēs, konkursos un sporta sacensībās; skolas olimpiāžu un sacensību organizēšana.
	Ir sasniegts visās vecuma grupās. Notikušas 1.-3.klasēs 6 olimpiādes, 4.-9.klasēs 11 skolas olimpiādes dažādos mācību priekšmetos.  Skolēni piedalījušies 9 novada olimpiādēs, iegūta viena 1.vieta, piecas 2.vietas, astoņas 3.vietas. 3.b un 4.a klases piedalās projektā “Sporto visa klase”, kura ietvaros norisinās gan sacensība, gan konkursi.

	4.
	Izglītības iestādes audzināšanas darbā sasniedzamie rezultāti 
	Īstenot skolas izvirzītās audzināšanas prioritātes 3 gadiem
	Izveidots un īstenots audzināšanas plāns, kas atbilst skolas izvirzītajām audzināšanas prioritātēm 3 gadiem.



1.4. Izglītības iestādes darbības un izglītības programmu īstenošanas kvalitātes mērķi 2026./2027.mācību gadā: 
	NPK
	Kvalitatīvais / kvantitatīvais indikators 
	Noteiktais rādītājs 

	1.
	Izglītojamo vidējie statistiskie sasniegumi mācību gada noslēgumā:
	

	1.1.
	Vispārējās pamatizglītības programmā
	Valsts pārbaudes darbu rezultāti atbilst vidējai gada atzīmei mācību priekšmetā.

	2.
	Izglītojamo vidējie statistiskie sasniegumi valsts pārbaudes darbos vispārējās pamatizglītības programmas apguves noslēgumā 9.klasē attiecībā pret vidējiem valsts rezultātiem.
	Atbilst valstī vidējiem rādītājiem, atbilst vidējai gada atzīmei mācību priekšmetā. 

	3. 
	Darbs ar talantīgajiem izglītojamiem un izglītojamo sasniegumi olimpiādēs, konkursos, sacensībās u.tml.
	Regulāra dalība olimpiādēs, konkursos un sporta sacensībās, skolas olimpiāžu un sacensību organizēšana. Dalība projektā “Sporto visa klase”.

	4.
	Izglītības iestādes audzināšanas darbā sasniedzamie rezultāti 
	Atbilst skolas izvirzītajām audzināšanas prioritātēm 3 gadiem.








2. [bookmark: _Hlk167878727]Informācija par izvirzīto prioritāšu sasniegšanu

2.1. Informācija par 2025./2026.mācību gadā izvirzīto prioritāšu sasniegšanu: 

	NPK
	Prioritāte 


	Plānotie sasniedzamie rezultāti 
	Norāde par uzdevumu izpildi (sasniegts/daļēji sasniegts/nav sasniegts) un komentārs

	1.
	Attīstīt ikviena izglītojamā kompetences sekmīgai izglītības turpināšanai
	Kvantitatīvi - ikdienas mācību sasniegumi, uzlabojoties tekstpratībai rēkinpratībai, digitālajām prasmēm un prasmēm dabaszinībās, pieaug par 10%.
Kvalitatīvi - tekstpratības, rēķinpratības, digitālo prasmju un dabaszinību prasmju uzlabošanai uzdevumi tiek veidoti, ievērojot diferenciāciju un individuālu pieeju.
	Sasniegts




Sasniegts

	2.
	Nodrošināt efektīvu mācību procesu
	Kvantitatīvi – 1. 100% pedagogu iesaistīti jauno mācību priekšmetu jomu darbā, 100% pedagogu iesaistīti metodiskajā darbā atbilstoši izvirzītajai metodiskajai tēmai. 2. 100% pedagogu sagatavojuši un izmanto atgādnes mācību procesā
Kvalitatīvi – 1. Darbojas jaunas mācību priekšmetu jomu grupas, apmācīti jaunie jomu koordinatori, notikušas pedagogu kopējās apmācības.
2. Saskaņota un vienota metodiskā sadarbība mācību priekšmetu jomās
	Sasniegts



Sasniegts



Sasniegts


Sasniegts

	3.
	Pilnveidot savstarpējo sadarbību un komunikāciju
	Kvantitatīvi - 1. Reizi nedēļā tiek aktualizēta e-klases sadaļa Iestādes aktualitātes, iekļaujot Skolēnu pašpārvaldes un Skolas padomes aktualitātes. 
2. 20% pedagogu piedalījušies supervīzijās.
3. 100% visiem skolēniem notiek klases audzinātāja, skolēna un vecāka 3-pusējās sarunas, izmantojot “Līderis manī” pieeju.
Kvalitatīvi - 1. Regulāra sarakste e-klasē Administrācija – pedagogi, Administrācija – vecāki. 
2. Notikušas pedagogu supervīzijas.
3. Trīspusējo sarunu rezultāti tiek analizēti un izmantoti turpmākajā sadarbībā.
	Daļēji sasniegts




Sasniegts

Daļēji sasniegts



Sasniegts


Sasniegts
Sasniegts




3. Elementu izvērtējums 

3.1. Elementa “Mācīšana un mācīšanās” izvērtējums

3.1.1. Informācija par 2025./2026.mācību gada izglītības iestādes mērķiem mācību stundu/nodarbību vērošanā, iegūtajiem datiem un informāciju no mācību stundu/nodarbību vērošanas:
Mērķi mācību stundu vērošanā – stundas analīze, izvērtējot saprotama, izmērāma sasniedzamā rezultāta izvirzīšanas un konstruktīvas atgriezeniskās saites  paņēmienus un metodes.
Vērošanā iegūtie dati – 90% pedagogu iesaistās mācību stundu vērošanā un pieredzes apmaiņā par atgriezeniskās saites veidiem un līmeņiem. Metodisko jomu grupās aktualizē sasniedzamā rezultāta un atgriezeniskās saites veidus atbilstoši mācību priekšmetu specifikai. Metodiskajā dienā jūnijā pedagogi dalās pieredzē ar iegūtajām atziņām, kā atgriezenisko saiti padarīt daudzveidīgu un kā iegūt jēgpilnu atgriezenisko saiti.
3.1.2. Pašvērtēšanā izmantotās kvalitātes vērtēšanas metodes: mācību stundu vērošana; dokumentu analīze; diskusija ar mērķgrupām; anketēšana. 

3.1.3. Elementa “Mācīšana un mācīšanās” stiprās puses un turpmākās attīstības vajadzības: 

	Rezultatīvā rādītāja nosaukums

	Stiprās puses
	Turpmākās attīstības vajadzības

	Izglītības iestādes izveidotā sistēma datu ieguvei par mācīšanas un mācīšanās kvalitāti un tās pilnveidei
	Izglītības iestādē ir izveidota mērķtiecīga sistēma mācīšanas un mācīšanās procesa kvalitātes izvērtēšanai un pilnveidei. Izglītības iestādē katru semestri tiek veikta mācību stundu vērošana ne mazāk kā 40% no pedagogiem, tai skaitā dati un informācija tiek iegūti pedagogu savstarpējā mācību stundu vērošanā.
	Turpināt savstarpējo mācību stundu vērošanu. Veikt stundu vērošanu statistisko datu uzkrāšanai, novērtējot visus stundas elementus.

	Izglītības procesa plānošanas un īstenošanas efektivitāte un kvalitāte
	Pedagogi plāno mācību un audzināšanas procesu un to īsteno pārsvarā efektīvi. Mācību stundai parasti ir trīs daļas – ierosināšana, apjēgšana un refleksija.
	Daudzveidīgas un jēgpilnas  atgriezeniskās saites sniegšana – dalīšanās pieredzē par dažādiem atgriezeniskās saites veidiem.

	Izglītības procesa diferenciācija, individualizācija un personalizācija
	Lielākajā daļā mācību stundu tiek veikta mācību un audzināšanas procesa diferenciācija un individualizācija, to pielāgojot atbilstoši izglītojamo spējām, vajadzībām un interesēm
	Turpināt pielāgot stundas sasniedzamo rezultātu un mācību satura apguves struktūru un secību.
Turpināt izmantot “Līderis manī” pieeju mācību stundas efektivitātes nodrošināšanai.

	Mācību sasniegumu vērtēšanas kārtība
	Pedagogi lielākoties izprot mācību sasniegumu vērtēšanas kārtību un ievēro to. Izglītojamie un vecāki ir informēti par mācību sasniegumu vērtēšanas kārtību, tai skaitā par iespējām uzlabot sniegumu, izprot formatīvās un summatīvās vērtēšanas atšķirības un sasniedzamos rezultātus.
	Efektīvi komunicēt ar izglītojamiem un vecākiem par vērtējumu iegūšanu un uzlabošanu.

	Izglītības iestādes individualizēta un personalizēta atbalsta sniegšana izglītojamiem
	Izglītojamiem atbilstoši viņu spējām un vajadzībām ir pieejams atbalsts. Pedagogi sadarbojas ar atbalsta personālu, plānojot un īstenojot ikdienas mācību un audzināšanas procesu.
	Izvērtēt sastādīto mācību apguves individuālo plānu efektivitāti.



3.1.4. Galvenie secinājumi turpmākajam darbam par visu elementu:
1) turpināt savstarpējo stundu vērošanu un pedagogu sadarbību efektīva mācību un audzināšanas procesa plānošanā un īstenošanā;
2) turpināt izmantot “Līderis manī” pieeju mācību stundas efektivitātes nodrošināšanai;
3) izvērtēt sastādīto mācību apguves individuālo plānu efektivitāti;
4) pilnveidot un daudzveidot atgriezenisko saišu sniegšanas veidus, dalīties pieredzē metodiskajās dienās.

3.2. Elementa “Kompetences un sasniegumi” izvērtējums

3.2.1. Pašvērtēšanā izmantotās kvalitātes vērtēšanas metodes: dokumentu analīze;  intervijas, diskusija ar mērķgrupām; mācību stundu vērošana; anketēšana. 
3.2.2. Elementa “Kompetences un sasniegumi” stiprās puses un turpmākās attīstības vajadzības: 
	Rezultatīvā rādītāja nosaukums
	Stiprās puses
	Turpmākās attīstības vajadzības

	Izglītības iestādes sistēma izglītojamo ikdienas mācību sasniegumu nodrošināšanai 
	Izglītības iestāde ir izveidojusi sistēmu, kas izglītojamiem ikdienas izglītības procesā nodrošina iespēju sasniegt optimālus un labus mācību rezultātus. 
	Turpināt apkopot un analizēt informāciju un datus par izglītojamo ikdienas mācību sasniegumu dinamiku.

	Izglītības iestādes sistēma izglītojamo mācību
sasniegumu diagnosticēšanai
	Izglītības iestādē ir izveidota sistēma, kā tiek veikta izglītojamo zināšanu, prasmju un kompetenču diagnostika visos mācību priekšmetos.
	Turpmāk veikt diagnostiku mācību gada laikā pēc vajadzības, ne tikai mācību gada sākumā. Veikt tekstpratības diagnostiku visos mācību priekšmetos.

	Izglītības iestādes darbība, analizējot izglītojamo sasniegumus valsts pārbaudes darbos
	Izglītības iestādes izglītojamo sasniegumi valsts pārbaudes darbos  tiek analizēti attiecībā pret valsts vidējiem rādītājiem.
	Nosakot turpmākās attīstības prioritātes, definēt kvantitatīvos un kvalitatīvos sasniedzamos rezultātus un iegūt datus, kas apliecina, ka nepieciešamie uzlabojumi tiek ieviesti.

	Izglītības iestādes ikdienas mācību sasniegumu atbilstība valsts pārbaudes darbos iegūtajiem rezultātiem
	Izglītības iestādes izglītojamo vidējie statistiskie sasniegumi ikdienas mācību darbā atbilst valsts pārbaudes darbos iegūtajiem rezultātiem. 
	Noteikt tekstpratības un lasītprasmes attīstīšanu kā prioritāru uzdevumu.

	Izglītības iestādes sniegtais atbalsts darbam ar talantīgiem izglītojamiem augstvērtīgu rezultātu sasniegšanai
	Izglītības iestādē ir izveidota sistēma darbam ar talantīgiem izglītojamiem, ir augsti rezultāti olimpiādēs un konkursos. 6. klašu skolēni piedalās valsts ģimnāziju iestājeksāmenos.
	Turpināt atbalstīt pedagogu darbu ar talantīgiem izglītojamiem, darbu apmaksāt, tarificējot papildus darba stundas un paaugstinot likmi. 

	Izglītības iestādes audzināšanas darba prioritāro virzienu un sasniedzamo rezultātu noteikšana trīs gadiem
	Izglītības iestādē ir noteikti audzināšanas darba prioritārie uzdevumi trīs gadiem, definējot sasniedzamos rezultātus.
	Turpināt iesaistīt visas mērķgrupas un izvirzīt sasniedzamos rezultātus, balstoties uz anketēšanas un skolotāju pašvērtējumu datiem. 

	Izglītības iestādes audzināšanas darba izvērtēšanas kvalitāte
	Izglītības iestādē ir izveidots un īstenots audzināšanas plāns, tiek veikts audzināšanas darba izvērtējums.
	Turpināt veidot pedagogu izpratni par audzināšanu kā integrētu izglītības procesa daļu.

	Izglītības iestādes nodrošināta iespēja izglītojamiem iegūt pilsoniskās līdzdalības pieredzi
	Izglītības iestādē ir mērķtiecīgi izveidota sistēma, kuras rezultātā izglītojamie ikdienas izglītības procesā un ārpusstundu aktivitātēs apgūst pilsoniskās līdzdalības pieredzi (“Līderis manī” pozitīvās uzvedības konkurss, “Līderības balva”, STEM un pilsoniskās jomas somas un “Latvijas skolas somas” pasākumi katram skolēnam)
	Turpināt iesaistīt izglītojamos ārpusstundu aktivitāšu organizēšanā, aktīvi iesaistīt STEM un pilsoniskās jomas somas un “Latvijas skolas somas” aktivitātēs,  pilnveidojot  pilsoniskās līdzdalības pieredzi.

	Izglītības iestādes un izglītības programmas
kvalitātes mērķu definēšana
	Izglītības iestāde sadarbībā ar dibinātāju ir definējusi izglītības iestādes un izglītības programmas kvantitatīvos (izglītojamo skaits, izglītojamo mācību sasniegumi valsts pārbaudes darbos, olimpiādēs, konkursos) un kvalitatīvos sasniedzamos rezultātus (iekļaujošās izglītības īstenošana, sadarbība ar Apkaimi, ar Pārdaugavas skolām un Rīgas BJC “Altona”).
	Koriģēt attīstības plānu, attīstības prioritātēs akcentējot tekstpratības un pamatprasmju pilnveidi, digitālās pratības attīstīšanu, interešu izglītības un radošuma nozīmi izglītības programmas īstenošanā

	Izglītības iestādes un izglītības programmas
kvalitātes mērķu sasniegšana
	Izglītības iestāde un izglītojamie lielākoties  sasniedz definētos izglītības kvalitātes mērķus
	Sasniegt skolas izglītības programmas definētos izglītības kvalitātes kvantitatīvos mērķus – mācību rezultāti atbilst valstī vidējiem rādītājiem, atbilst vidējai gada atzīmei mācību priekšmetā; kvalitatīvos mērķus – pielāgot mācību saturu ikviena skolēna spējām un vajadzībām, ievērojot diferenciāciju, individualizāciju un personalizāciju mācību procesā un pilnveidojot labbūtību, sadarbību un komunikāciju.



3.2.3. Galvenie secinājumi turpmākajam darbam par visu elementu:
1) Turpmāk veikt diagnostiku mācību gada laikā pēc vajadzības, ne tikai mācību gada sākumā. 
2) Noteikt tekstpratības un lasītprasmes attīstīšanu kā prioritāru uzdevumu; veikt attīstības plāna korekciju.
3) Turpināt veidot pedagogu izpratni par audzināšanu kā integrētu izglītības procesa daļu.







3.3.  Elementa “Izglītības turpināšana un nodarbinātība” izvērtējums

3.3.1. Pašvērtēšanā izmantotās kvalitātes vērtēšanas metodes: intervijas; sarunas,  anketēšana; mācību stundu vērošana.  

3.3.2. Elementa “Izglītības turpināšana un nodarbinātība” stiprās puses un turpmākās attīstības vajadzības: 


	[bookmark: _Hlk167875125]Rezultatīvā rādītāja nosaukums
	Stiprās puses
	Turpmākās attīstības vajadzības

	Izglītības iestādes darbs ar izglītojamiem, kam ir zemi mācību sasniegumi
	Izglītības iestādē tiek veikts mērķtiecīgs darbs ar izglītojamiem, kam ir zemi mācību sasniegumi. Skola uzsākusi projekta “Skola - kopienā” īstenošanu, sniedzot atbalstu 1. – 3. klases skolēniem lasītprasmē.

	[bookmark: _Hlk242372258]Turpināt veikt izpēti un veidot individuālos mācību apguves plānus visiem skolēniem ar zemiem sasniegumiem. Turpināt dalību projektā “Skola - kopienā”, piedāvājot atbalstu skolēniem no 1. līdz 6. klasei.

	Izglītības iestādes rīcība, izvērtējot absolventu un/vai viņu vecāku sniegto informāciju par nepieciešamo rīcību izglītības procesa pilnveidei
	Izglītības iestāde izzina izglītojamo, absolventu un viņu vecāku vērtējumu par izglītības procesu. Izglītības iestāde noskaidro skolas maiņas cēloņus gan tiem, kas no skolas aiziet, gan no jauna atnākušajiem.
	Turpināt nepieciešamības gadījumā pilnveidot izglītības iestādes darbību atbilstoši saņemtajai atgriezeniskajai saitei.

	Izglītības iestādes izglītojamo iemesli izglītības iestādes maiņai un mācību pārtraukšanai
	Izglītības iestādes maiņa nav saistīta ar darba kvalitāti, bet gan ar objektīviem apstākļiem.
	Turpināt analizēt skolas maiņas datus.

	Izglītības iestādes īstenotā karjeras izglītība
	Izglītības iestāde karjeras izglītībā balstās uz pārmaiņu programmu “Līderis manī”, “Latvijas skolas somas” un STEM un pilsoniskās jomas somas pasākumiem. Karjeras izglītība tiek īstenota kā integrēta izglītības programmas daļa dažādos mācību priekšmetos. 
	Turpināt “Līderis manī” paradumu ieviešanu, kā arī STEM un pilsoniskās jomas somas un “Latvijas skolas somas” pasākumus  sasaistīt ar karjeras izglītības elementiem.

	Izglītības iestādes īstenotais monitorings par absolventu turpmākajām mācībām 
	Izglītības iestāde mērķtiecīgi un sistēmiski izzina savu absolventu turpmākās mācības. Visi izglītojamie turpina mācības pēc 9. klases – 56,2% mācās vidusskolā, 43,8% profesionālās izglītības iestādēs.
	Turpināt skolas tradīciju – absolventu salidojumu organizēšanu un absolventu tikšanos ar izglītojamiem.




3.3.3. Galvenie secinājumi turpmākajam darbam par visu elementu:
1) Turpināt veikt izpēti un veidot individuālos mācību apguves plānus visiem skolēniem ar zemiem sasniegumiem.
2) Turpināt “Līderis manī” paradumu ieviešanu, kā arī STEM un pilsoniskās jomas somas un “Latvijas skolas somas” pasākumus sasaistīt ar karjeras izglītības elementiem.
3) Turpināt nepieciešamības gadījumā pilnveidot izglītības iestādes darbību atbilstoši saņemtajai atgriezeniskajai saitei.

3.4. Elementa “Izglītības programmu īstenošana” izvērtējums

3.4.1. Pašvērtēšanā izmantotās kvalitātes vērtēšanas metodes: mācību stundu vērošana; dokumentu analīze; intervijas un sarunas, fokusgrupu diskusija ar mērķgrupām, anketēšana.  
3.4.2. Elementa “Izglītības programmu īstenošana” stiprās puses un turpmākās attīstības vajadzības: 

	Rezultatīvā rādītāja nosaukums

	Stiprās puses
	Turpmākās attīstības vajadzības

	Izglītības iestādes informācijas par tās īstenoto izglītības programmu ievadīšana un aktualizēšana VIIS
	Izglītības iestāde ir aktualizējusi un nodrošinājusi visas nepieciešamās informācijas  pieejamību VIIS. Izglītības iestāde savā tīmekļa vietnē ir ievietojusi izglītības iestādes pašnovērtējuma ziņojuma publiskojamo daļu.
	Regulāri aktualizēt informāciju VIIS.

	Izglītības iestādes īstenotās izglītības programmas atbilstība tiesību aktos noteiktajām prasībām, aktualitāte un mūsdienīgums
	Izglītības iestāde īsteno mūsdienīgu, aktuālu un pieprasītu izglītības programmu.
	Saglabāt stabili skolēnu skaitu, popularizējot skolas īpašos piedāvājumus – pārmaiņu programma “Līderis manī”, “Sporto visa klase”, sadarbība ar Rīgas BJC “Altona”.

	Izglītības programmas īstenošanā iesaistīto izpratne par izglītības programmas mērķiem un sasniedzamajiem rezultātiem
	Izglītības iestādē visiem iesaistītajiem ir vienota izpratne par tās īstenotās izglītības programmas mērķiem un 3 gadu laikā sasniedzamajiem rezultātiem.

	Izvērtēt un aktualizēt skolas attīstības plānā noteikto skolas stratēģisko mērķu izpildi.

	Izglītības iestādes pedagogu sadarbība, nodrošinot vienotu pieeju izglītības programmas īstenošanā
	Gandrīz visi pedagogi  plānveidīgi sadarbojas izglītības programmas īstenošanā, nodrošinot izglītības programmas mērķu sasniegšanu.
	Turpināt pedagogu savstarpējo sadarbību izglītības programmas mērķu sasniegšanā.

	Izglītības iestādes īstenoto mācību un ārpusstundu pasākumu efektivitāte, nodrošinot izglītības programmas mērķu sasniegšanu
	Izglītības iestāde ir izvērtējusi darba plānā iekļauto pasākumu efektivitāti. Izglītības iestādē organizētie mācību un ārpusstundu pasākumi ir pārdomāti, nodrošina izglītības programmas mērķu sasniegšanu un papildina ikdienas mācību un audzināšanas procesu.
	Turpināt aktualizēt izglītības iestādes pasākumu plānu, izvērtējot pasākumu atbilstību izglītības programmas mērķiem.

	Izglītības iestādes darbība mācību laika efektīvai izmantošanai, īstenojot izglītības programmu
	Mācību gada  un mācību posmu sākuma un beigu laiks vienmēr tiek izmantots efektīvi un produktīvi, lai sasniegtu mācību mērķus, to apliecina izglītības iestādes darba plānojums.
	Turpināt izmantot STEM un pilsoniskās jomas somas un “Latvijas skolas somas” piedāvātās aktivitātes mācību mērķu sasniegšanai,  turpināt izmantot “Līderis manī” pieeju adaptācijas pasākumu organizēšanā.

	Izglītības iestādes īstenotās izglītības programmas efektivitāte un kvalitāte
	Izglītības iestāde kopā ar pašvaldību ir izvērtējusi savus sasniedzamos rezultātus attiecībā uz piedāvāto izglītības programmu kontekstā ar skolu tīkla efektivitāti Pārdaugavā.
	Regulāri sadarboties ar pašvaldību izglītības programmas īstenošanā.

	Izglītības iestādes iekšējās kārtības un drošības noteikumu ievērošana
	Izglītības iestāde, iesaistoties visām mērķgrupām un Skolas un Vecāku padomei, ir izstrādājusi iekšējās kārtības un drošības noteikumus, darba kārtības noteikumus, trešo personu uzturēšanās noteikumus izglītības iestādē.
	Regulāri vai pēc vajadzības aktualizēt skolas iekšējos noteikumus. Aktualizēt noteikumus par rīcību ārkārtas situācijās un skolas rīcības plānu ārkārtas situācijās.

	Izglītības iestādes izveidotā sistēma iekļaujošas mācību vides nodrošināšanai un vienlīdzīgas attieksmes organizācijas kultūras ieviešanai
	Izglītības iestāde veido iekļaujošu mācību vidi un īsteno vienlīdzīgas attieksmes organizācijas kultūru. Izglītības iestādē ir izstrādāta kārtība un rīcības plāns gadījumiem, kad kāds tiek fiziski un/vai emocionāli apcelts vai aizskarts. Izglītības iestādē tiek īstenota antibulinga programma  KiVa.
	Īstenot antibulinga programma  KiVa.



3.4.3. Galvenie secinājumi turpmākajam darbam par visu elementu:
1) Turpināt aktualizēt izglītības iestādes pasākumu plānu, izvērtējot pasākumu atbilstību
izglītības programmas mērķiem.
2) Turpināt izmantot “Līderis manī” pieeju adaptācijas pasākumu organizēšanā.
3) Turpināt pedagogu savstarpējo sadarbību izglītības programmas mērķu sasniegšanā.
4) Īstenot antibulinga programmu KiVa visās klašu grupās.


4. Informācija par nozīmīgākajiem īstenotajiem projektiem un to rezultāti

4.1.Kultūrizglītība un STEM un pilsoniskās jomas pieredze – notikušas 46 programmas “STEM un pilsoniskās jomas” nodarbības, 26 "Latvijas skolas soma" aktivitātes, 4 STEM nodarbības sadarbībā ar Rīgas Bērnu un jauniešu centru “Altona”, kopumā minētajos pasākumos iesaistīti visi skolas skolēni.

4.2. Notikusi pedagogu un skolas direktora dalība Eiropas Sociālā fonda Plus (ESF+) projektā “Pedagogu profesionālā atbalsta sistēmas izveide” kursos. Iestādes vadītājs piedalījies 5 no 9 iestāžu vadītāju profesionālās tālākizglītības modeļiem. 

4.3. Skola sāka izmantot programmu EMU un uzsāka KiVa ieviešanu.

5. Citi sasniegumi un izglītības iestādei būtiskā informācija

5.1. [bookmark: _Hlk159226742]Citi sasniegumi 
5.1.1.Pārmaiņu procesa izglītībā “Līderis manī” pieeja kā skolas resurss pedagogu, darbinieku, izglītojamo, vecāku personīgās līderības veicināšanai, efektīvas sadarbības stiprināšanai starp visām izglītības procesā iesaistītajām pusēm.
5.1.2.Profesionālās kompetences kursu organizēšana pedagogiem, lai efektīvi plānotu, organizētu, vadītu mācību procesu.
5.1.3.Skolēnu dalība un labi rezultāti angļu valodas, bioloģijas un latviešu valodas un literatūras novada olimpiādēs.
5.1.4.Projekta “Sporto visa klase” īstenošana skolā, veicinot skolēnu ikdienas sportiskās aktivitātes.
  5.1.5.Skolēnu pašpārvaldes dalība kvalitatīvu un jēgpilnu izglītības iestādes pasākumu     plānošanā, organizēšanā, īstenošanā.
  5.1.6. Skola uzsākusi projekta “Skola - kopienā” īstenošanu, sniedzot atbalstu 1. – 3. klases skolēniem lasītprasmē.
  5.1.7.Skola pieteikusies dalībai vardarbības vardarbības prevencijas KiVa programmā un uzņemta programmā 2026. gada maijā.
         5.1.8.Pedagogu kompetenču pilnveides kursi – kopskaitā apmeklēti 128 tālākizglītības kursi.

 
5.2.Izglītības iestādes informācija par galvenajiem secinājumiem: 
5.1.1. pēc 2025./2026.mācību gada valsts pārbaudes darbu rezultātu izvērtēšanas. 
            Tekstpratības pilnveide visos mācību priekšmetos.

5.1.2. par sasniegumiem valsts pārbaudes darbos pēdējo trīs gadu laikā.
Divos no trijiem mācību gadiem skolas rezultāti valsts pārbaudes darbos ir augstāki kā valstī, vienā zemāki. 2025./2026. mācību gadā skolas sasniegumi augstāki kā valstī vidējie, izaugsmi iespējams turpināt, pievēršot uzmanību tekstpratības prasmju uzlabošanai; veikt diagnostiku mācību gada laikā pēc vajadzības, ne tikai mācību gada sākumā.

5.3.Izglītības iestādes galvenie secinājumi par izglītojamo ikdienas mācību sasniegumiem.
5.3.1.Ievērot jauno mācību sasniegumu vērtēšanas kārtību, pilnveidot pedagogu prasmes vērtēšanā un prasmju diagnosticēšanā . 
5.3.2.Iesaistīt skolēnus pašvērtēšanā, izmantojot “Līderis manī” pieeju. 



6. [bookmark: _Hlk82964009][bookmark: _Hlk82964138]Informācija par izglītības iestādes akreditācijā vai izglītības iestādes vadītāja novērtēšanā norādīto uzdevumu izpildi 

	Uzdevums
	Informācija par izpildi

	Pilnveidot pašvērtēšanas un attīstības plānošanas procesu
	Vadības komanda un pedagoģiskā padome ir apstiprinājusi attīstības plāna stratēģiskos mērķus un prioritāros uzdevumus 2025./2026.- 2027./2028. mācību gadam.

	
	Pedagogu individuālie sasniedzamie rezultāti ir iekļauti visu pedagogu ikgadējā pašvērtējumā. Visi pedagogi ir saņēmuši atgriezenisko saiti no skolas direktores individuālajās sarunās mācību gada noslēgumā.

	
	Izveidots savstarpējās stundu vērošanas un administrācijas stundu vērošanas plāns, stundas tiek vērotas atbilstoši apstiprinātajiem prioritārajiem uzdevumiem kritērijā “Mācīšana un mācīšanās”. 

	Precīzi un skaidri deleģēt pienākumus un noteikt atbildības  personālam, veikt noteikto atbildību pārraudzību
	Ar skolas direktora rīkojumu ir noteikts skolas vadības komandas sastāvs, pienākumi un atbildības; rīkojums tiek aktualizēts mācību gada sākumā. Tiek veikta noteikto pienākumu pārraudzība. Visas vadības komandas sēdes tiek protokolētas, protokoli izsūtīti pedagogiem un ievietoti skolas mākonī.

	
	Ar skolas direktora rīkojumu ir noteikta direktora vietnieku izglītības jomā pienākumu sadale, tiek veikta noteikto atbildību pārraudzība un individuālas sarunas ar direktoru vietniekiem.

	
	Papildināta datu uzkrāšanas sistēma, noteiktas atbildības par datu uzkrāšanu un analīzi un par atgriezeniskās saites sniegšanu pedagogiem un vecākiem.

	Pilnveidot atbalsta sistēmu izglītojamo emocionālās un fiziskās drošības apdraudējumu mazināšanai
	Tiek turpināta datu uzkrāšana par visu skolas izglītojamo īpašajām vajadzībām un iekšējās kārtības noteikumu pārkāpumiem, veidojot izglītojamo īpašo vajadzību un sniegtā atbalsta datu bāzi skolas mākonī un e- klasē.

	
	Tiek ievēroti skolas Iekšējās kārtības noteikumi par individuālo plānu izstrādes kārtību, ar rīkojumu mācību gada sākumā noteiktas atbildības un kārtība par individuālo mācību plānu izstrādi izglītojamiem un šo plānu pārraudzību. 

	
	Tiek veikta individuālo plānu īstenošanas pārraudzība un atbalsta personāla pārraudzība, nosakot individuālo plānu pārraudzību kā direktora vietnieka pienākumu.

	
	Divas reizes mācību gadā izdots direktora rīkojums par izglītojamiem, kuriem nepieciešams atbalsts, nosakot atbalsta veidu un izpētes nepieciešamību, tiek veikts individuālo plānu īstenošanas izvērtējums ne retāk kā 2 reizes mācību gadā.

	
	Tiek izmantoti prevencijas rīki, tos pielāgojot atbilstošām vecuma grupām (pārmaiņu kopums “Līderis manī” u.c.). Tiek noteikti “Līderis manī” koordinatoru pienākumi un to pārraudzība.

	
	 Ir papildināts un tiek īstenots skolas rīcības plāns vardarbības prevencijai kā skolas mācību gada darba plāna sastāvdaļa. Skola īsteno EMU programmu. Skola iekļauta KiVi programmā 2026. gada maijā.

	Nodrošināt regulāru vecāku iesaisti izglītības iestādes darbā
	Tiek plānota un organizēta regulāra sadarbība ar vecākiem visās klasēs atbilstoši vecāku izvēlētai sadarbības formai (sapulces, individuālās sarunas, vecāku dienas, kopsapulces). Tiek veikta sadarbības ar vecākiem pārraudzība, deleģējot ar rīkojumu pienākumu direktora vietniekam izglītības jomā.

	
	Aktualizēta un pilnveidota vecāku ikdienas informēšanas sistēma (e-klase, mājaslapa, Facebook konts, individuālās sarunas).

	
	Skolas padomes un Vecāku  padomes tiek regulāri sasauktas pēc vajadzības, bet ne retāk kā divas reizes gadā.

	
	Sadarbībā ar Apkaimi un Skolas padomi notiek skolas teritorijas sakopšanas talkas un pagraba tīrīšanas talkas.





Izglītības iestādes vadītājs 						N. Smilga



Saskaņots:
Rīgas valstspilsētas pašvaldības
Izglītības, kultūras un sporta departamenta direktora p.i.
Jānis Lange

